**«Алякса́ндра і Канстанці́н»** (A&K) — беларускі музычны дуэт, у які ўваходзяць Аляксандра Кірсанава (Аляксандра) і Канстанцін Драпеза (Канстанцін).

Дуэт «Аляксандра і Канстанцін» створаны ў 1998 годзе ў горадзе Барысаве. Першапачаткова музычная праграма складалася з кавер-версій сусветна вядомых песень. З 1999 года працуюць у стылі фолк-мадэрн.

Дуэт A&K стаў лаўрэатам многіх міжнародных конкурсаў і фэстаў: «Славянскі базар у Віцебску 2002», «Ethnosfera — 2002» (Польшча), «Астана-2003» (Казахстан), «Palangos Gaida-2005» (Літва), «Discovery 2006» (Балгарыя). Дуэт Аляксандра і Канстанцін прызнаны лепшым фолк-выканаўцам 2004 года па выніках тэлевізійнага фэсту «На скрыжаваннях Еўропы» на Першым нацыянальным тэлеканале.

З песняй «My Galileo» упершыню прадставілі Беларусь на конкурсе «Еўрабачанне-2004» у Турцыі.

Гісторыя
--------

### 1998

Канстанцін Драпеза граў у гурце ў Барысаве. Ён пазнаёміўся з Аляксандрай, калі яна аднойчы прыйшла на рэпетыцыю гэтага гурта. У кастрычніку быў створаны дуэт «Аляксандра і Канстанцін». Пачыналі музыкі з выканання кавераў вядомых сусветных хітоў. Першы канцэрт адбыўся ў лістападзе ў мінскім «Стар-клубе».

### 1999

20 мая Аляксандра ўдзельнічала ў тэлевізійным конкурсе маладых артыстаў «Зорная Ростань», дзе стала лаўрэатам 3-яй прэміі.

### 2000

Дуэт стаў лаўрэатам тэлевізійнага конкурсу маладых артыстаў эстрады «Зорная Ростань» і ў якасці ўзнагароды атрымаў 100 гадзінаў запісу ў студыі Белтэлерадыёкампаніі. Песня «Ой, арол, ты арол» была выкарыстана ў гукавай дарожцы да дакументальнага фільма пра гісторыю Беларусі «На фоне стагоддзя» (кінастудыя «Беларусьфільм», рэжысёр — Надзея Гаркунова).

### 2001

24 лютага выступілі на «Рок-каранацыі». Прынялі ўдзел у канцэрце, прысвечаным 30-годдзю «Песняроў». Выпушчаны альбом «За ліхімі за марозамі».

### 2002

У падтрымку альбома «За ліхімі за марозамі» праведзены шэраг канцэртаў па гарадах Беларусі. У чэрвені дуэт «Аляксандра і Канстанцін» прымаюць удзел у конкурсе ў межах Еўрапейскага фестывалю этна- і фолкмузыкі «Ethnosfera 2002» у Польшчы, дзе становяцца лаўрэатам трэцяй прэміі. Пасля гэтай падзеі дуэт «Аляксандра і Канстанцін» увайшлі ў склад Дзяржаўнага канцэртнага аркестра Беларусі як самастойная творчая адзінка. У ліпені дуэт «Аляксандра і Канстанцін» стаў лаўрэатам 2-й прэміі міжнароднага фэсту «Славянскі базар у Віцебску — 2002».

### 2003

30 сакавіка ўдзельнічалі у памятным канцэрце, прысвечаным Уладзіміру Мулявіну ў мінскім Палацы Рэспублікі. Зняты кліп на песню «Пчолка» (2003, рэжысёры Валянцін Свіягін, Валерый Сафонаў).

### 2004

Дуэт Аляксандра і Канстанцін прызнаны лепшым фолк-выканаўцам 2004 года па выніках тэлевізійнага фэсту «На скрыжаваннях Еўропы» на Першым нацыянальным тэлеканале. З песняй «My Galileo» упершыню прадставілі Беларусь на конкурсе «Еўрабачанне-2004» у Турцыі.

### 2005

27 сакавіка адбыліся здымкі відэакліпа на песню «Stairs of Separation» (рэжысёр — Сяргей Маеўскі).

### 2006

9 лютага выйшаў новы дыск дуэта «Аляксандра і Канстанцін» з назвай «Аўтаномная Навігацыя».

### 2007

У студзені здымаўся кліп на песню «The Money & The Mountains» (рэжысёр — Сяргей Маеўскі). 2 лютага адбыўся вялікі сольны канцэрт з праграмай «Аўтаномная навігацыя» ў канцэртнай залі Мінск. У верасні ўдзельнікі дуэту Аляксандра і Канстанцін ажаніліся.

### 2008

1 студзеня Аляксандра і Канстанцін выступлілі на святочным канцэрце ў Варне, Балгарыя. 13 лютага ў горадзе Магілёве Аляксандра і Канстанцін выступілі на буйным супольным канцэрце з пераможцам дзіцячага Еўрабачання Аляксеем Жыгалковічам і брэйк-камандай «All stars». 26 лютага выдадзены канцэртны DVD з запісам песень па-англійску «My Galileo», «The Money & The Mountains», «Stairs of Separation».

Дыскаграфія
-----------

### Альбомы

* За ліхімі за марозамі («Ковчег», 2001)
* Сойка (2003)
* A&K Лепшае (West Records, 2004)
* Аўтаномная Навігацыя (West Records, 2006)
* «Ключы златыя» (Vigma, 2009)
* М1 (Vigma, 2013)

### Самотнікі

* My Galileo. The Best (2004)
* Масьленіца (2011)

Склад
-----

* Аляксандра Кірсанава  (шведск.) (бел. — Скончыла Беларускі дзяржаўны ўніверсітэт культуры і мастацтваў. У дуэце вакаліст, кампазітар, аранжыроўшчык. Грае на акарыне, блок-флейце, вусным гармоніку, фартэпіяна, перкусіі.
* Канстанцін Драпеза — Скончыў Беларускі дзяржаўны ўніверсітэт. У дуэце гітарыст, кампазітар, аранжыроўшчык. Грае на акустычнай і электрычнай гітары, домры, сазе.


|  |  |  |
| --- | --- | --- |
| Папярэднік**Няма** | **Беларусь на конкурсе песні Еўрабачанне**2004 | Пераемнік**Анжаліка Агурбаш** |

Зноскі
------

1. ↑  "СЕМЬ ДНЕЙ ИСТОРИИ :: БЕЛОРУССКОГО РОК-Н-РОЛЛА" (in ru). *Музыкальная газета* (18). 2006.. Retrieved on 2020-09-15.
2. ↑  Александра и Константин оформили отношения БЕЛОРУССКИЕ НОВОСТИ  (руск.)
3. ↑  Афіцыйны сайт **(нявызн.)**(недаступная спасылка). Архівавана з першакрыніцы 20 жніўня 2008. Праверана 9 сакавіка 2017.  (бел.)
4. ↑  Александра и Константин: биография Ultra-music.com  (руск.)
5. ↑  М1. Архівавана 26 сакавіка 2017. Тузін Гітоў. 24 кастрычніка 2013
6. ↑  *Будкін, Сяргей*. Аляксандра, Канстанцін і кампраміс  (бел.).  Будзьма беларусамі! (23 красавіка 2013). Архівавана з першакрыніцы 2 сакавіка 2020. Праверана 2 сакавіка 2020.
7. ↑  *Будкін, Сяргей*. Аляксандра і Канстанцін — Масьленіца (EP), 2011  (бел.).  Будзьма беларусамі! (6 сакавіка 2012). Архівавана з першакрыніцы 4 сакавіка 2020. Праверана 4 сакавіка 2020.

Літаратура
----------

* *Д.П.* «АЛЯКСАНДРА І КАНСТАНЦІН» // Энцыклапедыя беларускай папулярнай музыкі (бел.) / уклад. Дз. Падбярэзскі і інш. — Мінск: Зміцер Колас, 2008. — С. 15–16. — 368 с. — 2 000 экз. — ISBN 978-985-6783-42-8.

Спасылкі
--------

* Афіцыйны сайт **(нявызн.)**(недаступная спасылка). Архівавана з першакрыніцы 2 лютага 2012. Праверана 9 сакавіка 2017.  (бел.) (англ.)

|  |  |
| --- | --- |
| ⚙️   Тэматычныя сайты | MusicBrainz |

| ⛭Беларусь на конкурсе песні Еўрабачанне |
| --- |
| Удзелы | 
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* ~~2020[en]~~
* ~~2021[en]~~

 |
| Удзельнікі 2000-я | 
* Аляксандра і Канстанцін
* Анжаліка Агурбаш
* Паліна Смолава
* Дзмітрый Калдун
* Руслан Алехна
* Пётр Ялфімаў

 |
| Удзельнікі 2010-я | 
* «3+2»
* Анастасія Віннікава
* «Litesound»
* Алена Ланская
* TEO
* Uzari & Maimuna
* IVAN
* NAVIBAND
* Alekseev
* ZENA

 |
| Удзельнікі 2020-я | 
* ~~VAL~~
* ~~Галасы ЗМеста~~

 |
| Песні 2000-я | 
* «My Galileo»
* «Love Me Tonight»
* «Mum»
* «Work your magic»
* «Hasta la vista»
* «Eyes, that never lie»

 |
| Песні 2010-я | 
* «Butterflies»
* «I love Belarus»
* «We are the heroes»
* «Solayoh»
* «Cheesecake»
* «Time»
* «Help You Fly»
* «Гісторыя майго жыцця»
* «Forever»
* «Like It»

 |
| Песні 2020-я | 
* ~~Да відна[en]~~
* ~~Я научу тебя[en]~~

 |